ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኢትዮጵያ፡ ሓደጋ ውሑጅ ኣብ ልዕሊ ፍርቂ ሚልዮን ሰባት ጉድኣት ኣብጺሑ 15 መስከረም 2020 ኣብ ኢትዮጵያ፡ ኣብ ሚእቲ ዓመት ሓንሳብ ብዝኽሰት ዕልቕልቕ ውሕጅ ልዕሊ ፍርቂ ሚልዮን ዜጋታት ሓደጋ ኣጋጢሙዎ። ኣብታ ሃገር ኣብ ዝተፈላለዩ ክልላት ብዝበጽሐ ሓደጋ ውሕጅ ኣብ ልዕሊ ኣባይትን ትሕተ ቕርጽን'ውን ሓደጋ ከም ዘውረደ ሚንስተር ማይ መስኖን ኢነርጅን ከምኡ'ውን ሚኒስትሪ ሰላም ብሓባር ኣብ ዝሃቡዎ መግለጺ ኣፍሊጦም። ሚኒስትሪ ሰላም ወይዘሮ ሙፈሪያት ከሚል ኣብ ሰለስተ ክልላትን 23 ወረዳታትን ሓደጋ ውሕጅ ከም ዘጋጠመ ብምግላጽ፡ 580 ሽሕ ሰባት ጉድኣት ከም ዝበጽሖምን ካብዚኦም እቶም 217 ሽሕ ካብ ቤት ንብረቶም ከም ዝተዘናበሉ ገሊጻ። ከም ሓበሬታ ሚኒስቴር ማይ፣ መስኖን ኢነርጅን፡ ኣብዚ ሰሙን'ዚ ኣብ መስመር ሩባ ኣዋሽ ዘጋጠመ ሓደጋ ውሕጅ፡ ኣብ ገማግም ሩባ ኦሞ ዝርከባ ከም ባቱን (ዝዋይ) መቂን ዝኣመሰላ ከተማታትን ኣብ ከባቢ ተፋሰስ ኣባይን ጣናን ክሳብ ሱዳን ከምዝበጽሕ ተዛሪቡ። ጠንቂ ናይቲ ኣብ ምብራቕ ኣፍሪቃ ዝዘንብ ዘሎ ብርቱዕ ዝናብ እንታይ'ዩ?
